text: Vaks vidne stoppede tyve i Varde
  06 november 2014 kl. 05.35
  Tidlig torsdag morgen var en Varde-borger både vågen og vaks, da hun så to tyve, der var ved at brække ind i en campingvogn. Politiet blev alarmeret, mens vidnet undlod at tænde lys og gøre tyvene opmærksom på, at de var opdaget, så politiet kunne tage dem på fersk gerning med brækjern i hånden.
  - Borgeren reagerede helt efter bogen og nøjedes med at observere i stedet for at skræmme tyvene på flugt, så vi kunne nappe tyvene, mens de var i gang. Hun fortjener stor ros, siger vagtchef Ole Aamand hos Syd- og Sønderjyllands Politi til TV SYD.
  Takket være godt vidne, som observerede fra skjul, er 2 mænd netop anholdt for forsøg på indbrud i campingvogn i Varde Vagtchefen #politidk
  
  